ສະຫະລັດ ແລະເກົາຫຼີເໜືອ ເຈລະຈາກັນ ເປັນມື້ທີ 2
ພວກນັການທູດສະຫະລັດ ແລະເກົາຫຼີເໜືອ ເຈລະຈາຫາລືກັນ ເປັນມື້ທັງ 2 ໃນວັນສຸກມື້ນີ້
ພວກນັກການທູດສະຫະລັດແລະເກົາຫຼີເໜືອ ມີກຳນົດຈະເຈລະຈາຫາລືກັນອີກເປັນມື້ທີ 2 ທີ່ນະຄອນນິວຢອກໃນວັນສຸກມື້ນີ້ ຫຼັງຈາກການເຈລະຈາຮອບທຳອິດ ໃນວັນພະຫັດວານນີ້ແລ້ວ ຮອງລັດຖະມົນຕີການຕ່າງ ປະເທດ Kim Kye Gwan ຊຶ່ງເປັນຫົວໜ້າຄະນະຜູ້ແທນຂອງເກົາຫຼີເໜືອ ກ່າວວ່າ ທັງ ສອງຝ່າຍໄດ້ແລກປ່ຽນທັດສະນະຄວາມເຫັນ ກ່ຽວກັບບັນຫາຕ່າງໆທົ່ວໄປ ແລະເວົ້າວ່າ ການເຈລະຈາໄດ້ດຳເນີນໄປດ້ວຍບັນຍາກາດທີ່ດີ ທູດພິເສດ Stephen Bosworth ເປັນຫົວໜ້ານຳພາ ຄະນະຜູ້ແທນຂອງສະຫະລັດໃນ ການເຈລະຈາ ຊຶ່ງມີຂຶ້ນທີ່ສຳນັກງານຜູ້ຕາງໜ້າ ຂອງສະຫະລັດປະຈຳອົງການສະຫະປະ ຊາຊາດ ທີ່ນະຄອນນິວຢອກ ນີ້ແມ່ນການພົບປະແບບເຊິ່ງໜ້າ ຂອງເຈົ້າໜ້າທີ່ອະວຸໂສ ເທື່ອທຳອິດ ລະຫວ່າງສະຫະລັດແລະເກົາຫຼີເໜືອໃນຮອບ 1 ປີເຄິ່ງ ກະຊວງການຕ່າງປະເທດສະຫະລັດ ເອີ້ນການເຈລະຈາດັ່ງກ່າວວ່າ ເປັນການເຈລະຈາທີ່ ຈິງຈັງແລະແບບທຸລະກິດ ໂຄສົກເວົ້າວ່າ ການເຈລະຈາທີ່ວ່ານີ້ ເປັນການເຈລະຈາໃນຂັ້ນ ສຳຫຼວດທີ່ແນໃສ່ເພື່ອທາບທາມເບິ່ງເກົາຫຼີເໜືອວ່າພ້ອມແລ້ວຫຼືບໍ່ທີ່ຈະປະຕິບັດຕາມຄຳ ໝັ້ນສັນຍາຂອງຕົນທີ່ຈະຢຸດເຊົາໂຄງການນິວເຄລຍນັ້ນ ທີ່ກຸງໂຊລຫົວໜ້າທູດພິເສດໃນດ້ານນິວເຄລຍຂອງເກົາຫຼີໃຕ້ທ່ານ Wi Sung Lac ກ່າວ ວ່າ ທ່ານບໍ່ມີຄວາມຫວັງໄປໃນແງ່ດີປານໃດ ທີ່ວ່າການເຈລະຈາກັບສະຫະລັດແລະເກົາຫຼີ ເໜືອຈະໃຫ້ຜົນຢ່າງວ່ອງໄວນັ້ນ